《闱中同韩崇雅马时良周玉绳夜酌》
明代·韩日缵

文星当席倍精芒，笑语同人玉漏长。明镜岂因疲屡照，浊醪且复暂相将。

联翩幸自偕仙禁，摸索居然有夜光。若个云霄堪榜样，今时好为作津梁。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。